जिम्बाब्वे के खिलाफ सबसे बड़ी टेस्ट इनिंग खेलने वाले 3 बांग्लादेशी बल्लेबाजों में एक विकेटकीपर था. दूसरा ऑलराउंडर और तीसरा टैलेंडर.
वो कहते हैं न तीन तिगाड़ा, काम बिगाड़ा. कुछ ऐसा ही बांग्लादेश (Bangladesh) और जिम्बाब्वे (Zimbabwe) के बीच खेले जा रहे इकलौते टेस्ट में देखने को मिल रहा है. 7 जुलाई से शुरू हुए इस टेस्ट मैच में बांग्लादेश ने पहले बल्लेबाजी की है और पहली इनिंग में ही पहाड़ जैसा स्कोर खड़ा कर दिया. जिम्बाब्वे के खिलाफ उसके 3 बल्लेबाजों ने अपने टेस्ट करियर की सबसे बड़ी पारी खेली. इन तीनों बल्लेबाजों का नेचर अलग रहा. इनमें एक बांग्लादेशी विकेटकीपर था. दूसरा ऑलराउंडर और तीसरा टैलेंडर. इनमें से एक 5 रन से शतक चूका, दूसरे ने शतक जड़ा और तीसरे ने शानदार अर्धशतक जमाया.
हालांकि, इन 3 बल्लेबाजों के अलावा कप्तान मोइनुल हक ने भी कप्तानी पारी खेलते हुए 92 गेंदों पर 70 रन जड़े. पर इन्होंने इससे पहले भी कई बड़ी पारियां खेल रखी हैं. लेकिन हम जिन तीन खिलाड़ियों की बात कर रहे हैं, उन्होंने जिम्बाब्वे के खिलाफ इकलौते टेस्ट में अपना बेस्ट टेस्ट स्कोर बनाया है.
सबसे पहले बात विकेट कीपर बल्लेबाज लिटन कुमार दास की, जिन्होंने 147 गेंदों का सामना करते हुए 95 रन बनाए. यानी ये सिर्फ 5 रन से अपना पहला टेस्ट शतक चूके. 200 मिनट की अपनी बल्लेबाजी में लिटन ने 13 चौके जमाए. इससे पहले टेस्ट क्रिकेट में उनका सर्वाधिक स्कोर 94 रन का रहा है. लिटन की ही तरह टैलेंडर तस्कीन अहमद ने भी 225 मिनटों की अपनी बल्लेबाजी में 134 गेंदों का सामना करते हुए 75 रन बनाए. इनका भी ये टेस्ट क्रिकेट में सबसे बड़ा स्कोर है. इससे पहले तस्कीन ने पिछली 7 पारियों में बांग्लादेश के लिए सिर्फ 81 रन बनाए थे. लेकिन यहां उन्होंने अकेले ही सिंगल पारी में 75 रन ठोके हैं.
अब बात शतकवीर ऑलराउंडर महमुदउल्लाह की, जिन्होंने क्रीज पर 413 मिनट बिताए. इस दौरान 278 गेंदों का सामना किया और 150 रन बनाए. महमुदउल्लाह की पारी में 17 चौके और 1 छक्का शामिल रहा. टेस्ट क्रिकेट में ये महमुदउल्लाह की सबसे बड़ी इनिंग है. इससे पहले उनका बड़ा स्कोर 146 रन का था. इस बड़े स्कोर की बदौलत ही बांग्लादेश अपनी पहली पारी में 468 रन बनाने में कामयाब रहा.
बांग्लादेश के इस बड़े स्कोर के खिलाफ जिम्बाब्वे ने भी पलटवार अच्छा किया है. जिम्बाब्वे ने दूसरे दिन का खेल खत्म होने तक 1 विकेट पर 114 रन बना लिए हैं. हालांकि, वो अभी भी बांग्लादेश से 354 रन पीछे है.

जिम्बाब्वे के खिलाफ सबसे बड़ी टेस्ट इनिंग खेलने वाले तीन बांग्लादेशी बल्लेबाजों में एक विकेटकीपर था. दूसरा ऑलराउंडर और तीसरा टैलेंडर. वो कहते हैं न तीन तिगाड़ा, काम बिगाड़ा. कुछ ऐसा ही बांग्लादेश और जिम्बाब्वे के बीच खेले जा रहे इकलौते टेस्ट में देखने को मिल रहा है. सात जुलाई से शुरू हुए इस टेस्ट मैच में बांग्लादेश ने पहले बल्लेबाजी की है और पहली इनिंग में ही पहाड़ जैसा स्कोर खड़ा कर दिया. जिम्बाब्वे के खिलाफ उसके तीन बल्लेबाजों ने अपने टेस्ट करियर की सबसे बड़ी पारी खेली. इन तीनों बल्लेबाजों का नेचर अलग रहा. इनमें एक बांग्लादेशी विकेटकीपर था. दूसरा ऑलराउंडर और तीसरा टैलेंडर. इनमें से एक पाँच रन से शतक चूका, दूसरे ने शतक जड़ा और तीसरे ने शानदार अर्धशतक जमाया. हालांकि, इन तीन बल्लेबाजों के अलावा कप्तान मोइनुल हक ने भी कप्तानी पारी खेलते हुए बानवे गेंदों पर सत्तर रन जड़े. पर इन्होंने इससे पहले भी कई बड़ी पारियां खेल रखी हैं. लेकिन हम जिन तीन खिलाड़ियों की बात कर रहे हैं, उन्होंने जिम्बाब्वे के खिलाफ इकलौते टेस्ट में अपना बेस्ट टेस्ट स्कोर बनाया है. सबसे पहले बात विकेट कीपर बल्लेबाज लिटन कुमार दास की, जिन्होंने एक सौ सैंतालीस गेंदों का सामना करते हुए पचानवे रन बनाए. यानी ये सिर्फ पाँच रन से अपना पहला टेस्ट शतक चूके. दो सौ मिनट की अपनी बल्लेबाजी में लिटन ने तेरह चौके जमाए. इससे पहले टेस्ट क्रिकेट में उनका सर्वाधिक स्कोर चौरानवे रन का रहा है. लिटन की ही तरह टैलेंडर तस्कीन अहमद ने भी दो सौ पच्चीस मिनटों की अपनी बल्लेबाजी में एक सौ चौंतीस गेंदों का सामना करते हुए पचहत्तर रन बनाए. इनका भी ये टेस्ट क्रिकेट में सबसे बड़ा स्कोर है. इससे पहले तस्कीन ने पिछली सात पारियों में बांग्लादेश के लिए सिर्फ इक्यासी रन बनाए थे. लेकिन यहां उन्होंने अकेले ही सिंगल पारी में पचहत्तर रन ठोके हैं. अब बात शतकवीर ऑलराउंडर महमुदउल्लाह की, जिन्होंने क्रीज पर चार सौ तेरह मिनट बिताए. इस दौरान दो सौ अठहत्तर गेंदों का सामना किया और एक सौ पचास रन बनाए. महमुदउल्लाह की पारी में सत्रह चौके और एक छक्का शामिल रहा. टेस्ट क्रिकेट में ये महमुदउल्लाह की सबसे बड़ी इनिंग है. इससे पहले उनका बड़ा स्कोर एक सौ छियालीस रन का था. इस बड़े स्कोर की बदौलत ही बांग्लादेश अपनी पहली पारी में चार सौ अड़सठ रन बनाने में कामयाब रहा. बांग्लादेश के इस बड़े स्कोर के खिलाफ जिम्बाब्वे ने भी पलटवार अच्छा किया है. जिम्बाब्वे ने दूसरे दिन का खेल खत्म होने तक एक विकेट पर एक सौ चौदह रन बना लिए हैं. हालांकि, वो अभी भी बांग्लादेश से तीन सौ चौवन रन पीछे है.